গুৱাহাটীত মন্ত্ৰীৰ কনভয়ৰ গাড়ীৰ খুন্দাত মহানগৰীত থকা ত্ৰিপুৰাৰ এজন যুৱকৰ মৃত্যু হয়।মহানগৰীৰ ভৰলুমুখত বুধবাৰে পুৱতি নিশা প্ৰায় ৩ বজাত এই পথ দুৰ্ঘটনাটো সংঘটিত হয়।
জানিব পৰা মতে মন্ত্ৰী হিমন্ত বিশ্ব শৰ্মাৰ কনভয়ৰ গাড়ীৰ খুন্দাত যুৱকজনৰ মৃত্যু হয়। এখন বাইক চলাই অহা যুৱকজনৰ মন্ত্ৰীৰ কনভয়ৰ গাড়ীৰ সৈতে সংঘৰ্ষত যুৱকজন গুৰুতৰভাৱে আহত হোৱাৰ পিছত আহত যুৱকজনক জি এন আৰ চি হাস্পতালত ভৰ্তি কৰা হয় যদিও হাস্পাতলত চিকিৎসকে যুৱকজনক মৃত ঘোষণা কৰে। দুৰ্ঘটনাটো সংঘটিত হোৱাৰ সময়ত যুৱকজনে তীব্ৰ বেগত বাইক চলাই আহিছিল।
আনহাতে, মৃত ত্ৰিপুৰাৰ যুৱকজনক অনুপম চাকমা বুলি চিনাক্ত কৰা হৈছে। অনুপম টাটা ইনষ্টিটিউট অৱ ছ'চিয়েল চায়েন্সৰ স্নাতকোত্তৰ চতুৰ্থ ষান্মাষিকৰ ছাত্ৰ আছিল।
ইপিনে, দুৰ্ঘটনাটো সম্পৰ্কত ভৰলুমুখ থানাৰ বিষয়াই জানিব দিয়ে যে দুৰ্ঘটনা সংঘটিত কৰা গাড়ীখন আৰক্ষীয়ে ব্যৱহাৰ কৰিছিল আৰু সেইখন এখন অধিগ্ৰহণ কৰা ব্যক্তিগত বাহন আছিল। বিশেষভাৱে মন্ত্ৰীৰ কনভয়ৰ বাবে ব্যবহৃত নহয় যদিও কেতিয়াবা আৰক্ষীয়ে কনভয়ত ব্যৱহাৰ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
